OpenLLM-France/wikimedia huggingface dataset:
# Ca n'Argemí

Ca n'Argemí és un habitatge del municipi de Gallifa (Vallès Occidental) inclosa en l'Inventari del Patrimoni Arquitectònic de Catalunya.

## Descripció

És una típica casa d'àmbit rural situada al barri del Raval. La formen una juxtaposició de cossos, fruit d'ampliacions successives. El cos principal presenta un perfil asimètric al frontis, pel fet d'haver ampliat la crugia lateral esquerra. La porta d'entrada l'emmarca un arc escarser amb dovelles de pedra tosca. La majoria de finestres tenen la llinda de fusta, d'altres presenten el llindar de pedra, i gravat a la llinda, la data de realització (1710-1718). La façana, arrebossada al frontis, mostra als laterals la factura del mur de còdol i morter. El carener de la teulada corre perpendicular al frontis, amb un petit ràfec decorat amb motius geomètrics.

## Història

No hi ha referències directes sobre la datació de Ca l'Argemí, excepte pel que fa a les dates que apareixen a les llindes (1710, 1718). Des de principis del segle xviii l'augment de la població i de riquesa provocà a Gallifa l'abandonament i construcció de nous habitatges, i la remodelació dels que ja estaven fets. La data de les llindes de Ca n'Argemí ens ho confirmen, ja que en aquesta època es remodelà segurament l'habitacle.

## Referències

* 1 2 «Ca n'Argemí». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 novembre 2015].
# Cal Pla

«Cal Pla» té aquests significats:
* Cal Pla (Porrera), mas al Priorat
* Cal Pla (Cunit), mas al Baix Penedès
# Ca l'Aimerich

Ca l'Aimerich és una masia del municipi de les Franqueses del Vallès (Vallès Oriental) inclosa en l'Inventari del Patrimoni Arquitectònic de Catalunya.

## Descripció

És una masia de mitjanes dimensions. Actualment està en procés de reforma, tota la banda dreta s'ha ampliat. En el centre hi ha un portal adovellat d'arc de mig punt i a la clau de les dovelles hi ha un escut. Al seu damunt una finestra d'estil gòtic d'arc conopial amb calats i figures a la imposta de l'arc. A la llinda d'una finestra, a l'esquerra de la façana, hi ha gravada la data 1690. La porta allindanada de l'esquerra és una antiga finestra. A la banda del darrere hi ha adossades diverses edificacions irregulars.

## Història

Aquesta és una de les cases més antigues dels pobles de Llerona, apareix documentada amb anterioritat al segle xiii, se'n fa referència en documents guardats a l'arxiu de la parròquia. La casa palesa diferents tongades constructives i a la façana trobem diferents datacions gravades a les llindes: 1690 a la dreta i 1735 a l'esquerra. Mentre que pel tipus de finestra que utilitza podria ser una mica anterior del s. XVI. La reforma actual intenta mantenir l'estructura original.

## Referències

* 1 2 «Ca l'Aimerich». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].
# Dolné Lefantovce

Dolné Lefantovce és un poble i municipi d'Eslovàquia que es troba a la regió de Nitra, al sud-oest del país. El 2021 tenia 702 habitants.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 22 gener 2021. [Consulta: 25 gener 2022].
# Challenge Armand Vaquerin

El Challenge Armand Vaquerin és una competició estival amistosa francesa de rugbi a 15, de pretemporada, organitzada anualment al mes d'agost al departament de l'Avairon Sud, entre Camarès i Saint-Affrique (i a vegades a Millau). A aquesta competició s'hi accedeix per invitació i hi participen entre 4 i 6 clubs professionals del Pro D2 o del Top 16. També ha estat comuna la invitació d'un o dos equips estrangers.
L'inici d'aquesta competició es va produir un any després de la mort del jugador de rugbi Armand Vaquerin, ocorreguda el 10 de juliol de 1993.
Armand Vaquerin (1951 - 1993) fou jugador de l'Association sportive de Béziers Hérault a l'època del Grand Béziers. És recordman absolut del nombre de finals jugades per un jugador en el campionat de França (11) i del nombre de títols de campió de França assolits (10; fou campió els anys 1971, 1972, 1974, 1975, 1977, 1978, 1980, 1981, 1983 i 1984 (finalista l'any 1976). Armand Vaquerin era nascut a l'Avairon i va ser internacional 26 cops amb l'equip de França.
El 2006 aquesta competició va veure la participació d'un doble campió d'Europa (Leicester Tigers) i d'un doble subcampió europeu (l'Stade français).

## Palmarès

* 1994: AS Béziers
* 1995: AS Béziers
* 1996: AS Béziers
* 1997: CS Bourgoin-Jallieu
* 1998: AS Béziers
* 1999: SU Agen
* 2000: AS Béziers
* 2001: AS Béziers guanya al RC Narbonne per 49 - 17
* 2002: US Colomiers
* 2003: AS Montferrand guanya la US Colomiers per 39 - 22
* 2004: AS Béziers guanya la US Montauban per 16 - 6
* 2005: US Montauban
* 2006: Cap campió designat
# Deinekin

Deinekin (en rus: Дейнекин) és un poble (un khútor) del krai de Stàvropol, a Rússia, que en el cens del 2010 tenia 108 habitants. Pertany al districte rural de Blagodarni.

## Referències

* ↑ «Реестр нормализованных названий ранее существовавших географических объектов, зарегистрированных в АГКГН на 18/11/2010. Ставропольский край». Arxivat de l'original el 2017-07-31. [Consulta: 25 gener 2021].
# Ben Hill

Benjamin "Ben" Hill (Scone, Nova Gal·les del Sud, 5 de febrer de 1990) és un ciclista australià. Professional des del 2013, actualment milita a l'equip Attaque Gusto.

## Palmarès

* 2011
** Vencedor d'una etapa del Tour de Geelong
* 2014
** Vencedor de 3 etapes del Tour de Southland
* 2015
** Vencedor d'una etapa de l'Adelaida Tour
** Vencedor d'una etapa del Tour de Tasmània
* 2016
** 1r del Tour de Tailàndia
* 2017
** 1r del Tour de Tochigi
* 2019
** 1r al Trofeu Alcide Degasperi
** Vencedor d'una etapa al Volta al Japó

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Congret

Un congret, (sovint en plural congrets) és un pastisset dolç de pasta seca feta de farina, sucre i ous, de forma oblonga i consistència blana, en certes regions aromatitzat amb licor d'anís o de cassalla. Són típics de moltes regions dels Països Catalans, de les comarques xurres com també el Camp de Túria i dels Balears.
L'escriptor mallorquí Miquel Colom Mateu li va dedicar el poema El Congret al seu recull Darrers Batecs (1985). El primer quartet diu:
| « | Desconec la recepta del congret pastís d'una sabor incitant i fina, que amb un vas d'aigua fresca si es combina a un mateix temps mitiga fam i set. | » |

## Referències

* 1 2 Alcover, Antoni M.; Moll, Francesc de B. «Congret». A: Diccionari català-valencià-balear. Palma: Moll, 1930-1962. ISBN 8427300255.
* ↑ Lluís Gimeno Betí, «Congre, congret», De lexicografia valenciana: estudi del "Vocabulari del Maestrat" de Joaquim Garcia Girona Universitat de València, 1998, pàgina 157, ISBN 9788484150343
* ↑ «Gastronomia» Arxivat 2013-06-12 a Wayback Machine., Web oficial de Matet
* ↑ «Gastronomia», Web oficial del municipi d'Alcublas
* ↑ Extret citat per: «El Padre Colom, coincidiendo con su 85 cumpleaños ha publicado su último libro de poesía "Darrers Batecs"», Dijous, setmanari d'informació local i comarcal, Inca, 31 de desembre de 1985, pàgina 5
Gastronomia dels territoris catalanoparlants :
Companatges i condiments :
Viccionari
# El dia d'en Martin

El dia d'en Martin (títol original: Martin's Day) és una pel·lícula canadenca dirigida per Alan Gibson, estrenada l'any 1985. Ha estat doblada al català.

## Argument

Tement ser recapturat, un condemnat que es va escapar de la presó anomenat Martin Steckert, pren com a ostatge un nen de dotze anys també anomenat Martin, un noi bo i tranquil. El nen, que ha viscut sense il·lusions, aviat s'encaterina amb aquest home i decideix quedar-se amb ell. Steckert el portarà a la seva casa natal, una cabana al costat d'una cabana amb un llac. Però la policia és a prop i disposada a disparar.

## Repartiment

* Richard Harris: Martin Steckert
* Lindsay Wagner: Dr. Mennen
* James Coburn: Tinent Lardner
* Justin Henry: Martin
* Karen Black: Karen
* John Ireland: cerveser
* Saul Rubinek: Autostopista
* Simon Reynolds: Jim

## Referències

* ↑ esadir.cat. El dia d'en Martin. esadir.cat.
* ↑ «Martin's Day». IMDb.
# Camerata robusta

Camerata robusta és una espècie de triclàdide marícola que habita la costa d'Itàlia. És l'única espècie coneguda del gènere. El nom genèric Camerata fa referència a les cambres presents al bulb penià mentre el nom específic robusta es refereix a la musculatura forta de l'aparell copulador.

## Referències

* ↑ Vila-Farré, M., Sluys, R., DʼAniello, S., Cebrià, F., Ferrer, X., & Romero, R. (2009). Marine planarians (Platyhelminthes: Tricladida: Maricola) from the western Mediterranean Sea and the Cantabrian coast: new records, one new genus, and immunocytochemistry of the nervous system. Journal of the Marine Biological Association of the United Kingdom. 90(2): 409-422.
# CV-800

La CV-800 és una carretera de via única per sentit que discorre pel País Valencià. Unix directament les carreteres A-70, al seu pas per Sant Joan d'Alacant, i A-7, al seu pas per Alcoi amb el municipi de Xixona com a punt intermedi entre aquestes dos localitats.

## Nomenclatura

La CV-800 pertany a la xarxa de carreteres de la Generalitat Valenciana. El seu nom ve de la CV (que indica que és una carretera autonòmica del País Valencià) i el 800, que és el nombre que rep aquesta carretera, segons l'ordre de nomenclatures de les carreteres del País Valencià.

## Referències

* ↑ «Mapa de carreteres de la Comunitat Valenciana». Habitatge.gva.es, 01-06-2017. Arxivat de l'original el 2017-12-22. [Consulta: desembre 2017].
* ↑ «Detalle - Generalitat Valenciana». Arxivat de l'original el 2017-12-22. [Consulta: 22 desembre 2017].
# Dasymys robertsii

Dasymys robertsii és una espècie de mamífer rosegador de la família dels múrids. Viu a Sud-àfrica, l'est de Botswana i parts de Zimbabwe. Té una llargada de cap a gropa de 157 mm, una cua de 135 mm, les potes posteriors de 35 mm, les orelles de 21 mm i un pes de 102 g. L'espècie fou anomenada en honor de A. Roberts, el primer a suggerir que les poblacions que avui en dia es coneixen com a D. robertsii no pertanyien a l'espècie D. incomtus.

## Referències

* ↑ Mullin, S. K.; Taylor, P. J.; Pillay, N. 2004. «Skull size and shape of Dasymys (Rodentia, Muridae) from sub-Saharan Africa Arxivat 2017-12-31 a Wayback Machine.». Mammalia. 68 (2-3): 185-220.
# Cedrela angustifolia

Cedrela angustifolia és una espècie botànica, fanerògama de la família de les meliáceas.

## Distribució i hàbitat

Es troba a l'Argentina, Bolívia, Brasil, el Paraguai, el Perú, Equador; fins als 3.400 msnm. Està amenaçada per pèrdua d'hàbitat.

## Descripció

És un arbre inerme, de 7 a 17 m d'altura, amb fust recte, de fins a 12 dm de diàmetre. Floreix australment, de novembre a gener; fructifica de febrer a març. Summament explotat per la seva fusta. Fulles, en refregar-les, donen olor desagradable.

## Ús

Molt apreciada per la seva fusta: pes específic de 460 kg/m³, és lleugera i bastant dura.
Per obertures exteriors i interiors, persianes, mobles fins, xapes i llistons.

## Taxonomia

Cedrela angustifolia va ser descrita per Sessé & Moc. ExDC. i publicat en Prodromus Systematis Naturalis Regni Vegetabilis 1: 624. 1824.

### Etimologia

Cedrela: nom genèric que és un diminutiu de Cedrus.
angustifolia: epítet llatí que significa "amb fulles estretes".

### Sinonímia

* Cedrela boliviana Rusby
* Cedrela herrerae Harms
* Cedrela lilloi C.dc.
* Cedrela steinbachii Harms
* Pterosiphon multivenius Turcz.
* Surenus angustifolia (DC.) Kuntze

## Nom comú

* Atoc cedre, cedre bayo, cedre coya, cedre d'altura, cedre de Tucumán, cedre del turó, cedre pelut, cedre verge.

## Referències

* ↑ https://web.archive.org/web/20060529100405/http://www.hardwoods.com.ar/esp/fichas/cedro.htm
* ↑ «Cedrela angustifolia». Tropicos.org. Missouri Botanical Garden. [Consulta: 19 juny 2014].
* ↑ En Epítetos Botánicos
* ↑ Cedrela angustifolia en The Plant List
* ↑ http://www.unep-wcmc.org/species/tree_study/americas/esp/2-21.htm Arxivat 2008-02-10 a Wayback Machine.

## Bibliografia

* USDA, ARS, National Genetic Resources Program. GRIN. National Germplasm Resources Laboratory, Beltsville, Maryland. {{format ref}} http://www.ars-grin.gov/cgi-bin/npgs/html/taxon.pl?9683 (4 ena 2008)
* Arce, S., C. Estenssoro, S. Ergueta. 1987. Diagnòstic de l'estat de la flora, fauna i communidades importants per a la conservació. Bolívia, La Pau, Centre de Dades per a la Conservació. 98pàg.
* Bernardi, L. 1985. Contribució a la dendrologia paraguaiana: Secunda part. Boissiera 37: 7–294.
* CONABIO. 2009. Catàleg taxonómico d'espècies de Mèxic. 1. In Capital Nat. Mèxic. CONABIO, Mexico City.
* Macbride, J. F. 1949. Meliaceae, Flora of Peru. Publ. Field Mus. Nat. Hist., Bot. Ser. 13(3/2): 717–777.
* Molina Rosito, A. 1975. Enumeració de les plantes d'Hondures. Ceiba 19(1): 1–118.
* Neill, D. A. & C. Ulloa Ulloa. 2011. Addicions Fl. Equador: Segon Supl., 2005-2010 1–202. Fundació Jatun Sacha, Quito.
* Pennington, T. D. & A. N. Muellner. 2010. Monogr. Cedrela 1–112. dh books, Milborne Port, UK.
# Bomba d'aire

Una bomba d'aire és un tipus de màquina de fluid de desplaçament expressament dissenyada per a treballar amb aire. Es tracta per tant d'un compressor, una màquina tèrmica (i no una màquina hidràulica) que varia la densitat del fluid en variar la seva pressió. En general són màquines petites accionades manualment. Quan la màquina és accionada per un motor no sol anomenar-se bomba d'aire, sinó compressor.
La primera bomba d'aire efectiva construïda a Anglaterra amb finalitats científiques va ser feta en 1658 per Robert Hooke per a Robert Boyle.

## Tipus

Depenent de si la màquina està dissenyada per disminuir o augmentar la pressió d'una cavitat, es distingeix entre:
* Bomba d'aire aspirant. Utilitzada per disminuir la pressió d'un recipient expulsant molècules d'aire del seu interior cap a l'exterior, és a dir, cap a l'atmosfera.
* Bomba d'aire impelent. Utilitzada per augmentar la pressió d'una cavitat introduint molècules d'aire atmosfèric en el seu interior. El tipus de màquina més utilitzada és el compressor d'èmbol alternatiu.

## Funcionament del compressor d'èmbol alternatiu

En aquest tipus de compressors existeix un o diversos compartiments fixos, però de volum variable, per l'acció d'un èmbol o pistó.
Quan el pistó es mou augmentant el volum de la càmera, es crea una depressió en la càmera i l'aire, a causa de la succió, entra al cilindre per la vàlvula d'admissió, mentre que la vàlvula de fuita està tancada. Quan el pistó es mou disminuint el volum de la càmera, l'aire es comprimeix, la vàlvula d'admissió es tanca i l'aire surt per la vàlvula de fuita.´

## Aplicacions

Les bombes d'aire manuals són conegudes col·loquialment com a manxes i estan destinades a introduir aire de l'atmosfera dins d'alguna cavitat com pot ser un pneumàtic de bicicleta, de moto o d'automòbil, un matalàs d'aire, o una joguina inflable com una pilota o un flotador d'aire.
Per extensió, també es diuen bombes d'aire als compressors accionats per un motor.
* Compressor d'aire
* Bomba d'aire manual.
* Bomba d'aire accionada amb el peu.

## Vegeu també

* Màquina de fluid
* Pneumàtica
* Compressor

## Referències

* ↑ Wilson, George «On the Early History of the Air-pump in England» (en anglès). Proceedings of the Royal Society of Edinburgh, 15-01-1849.
# Front Unit de l'Esquerra

El Front Unit de l'Esquerra (United Left Front) fou una organització multipartidista de Nepal formada el 1989 per oposar-se a l'autocràcia. El moviment popular es va dir Jana Andolan (Moviment Popular) i volia posar fi a la dictadura i convocar eleccions lliures.
Els membres constituents foren:
* Partit Comunista del Nepal (Marxista-Leninista)
* Partit dels Treballadors i Camperols del Nepal
* Partit Comunista del Nepal (IV Congrés)
* Partit Comunista del Nepal (Marxista)
* Partit Comunista del Nepal (Burma)
* Partit Comunista del Nepal (Manandhar)
* Partit Comunista del Nepal (Amatya)
Com a líder comú es va elegir a Sahana Pradhan del Partit Comunista del Nepal (Marxista).
El 1991 va quedar dissolt en assolir els objectiur però es va restablir el 3 d'octubre del 2002 per cinc partits, quant el rei va establir altre cop la dictadura, i encara segueix vigent tot i que ja els partits tenen actualment (2006) el poder. Els cinc partits constituents foren:
* Partit Comunista del Nepal (Marxista)
* Partit Comunista del Nepal (Marxista-Leninista)
* Partit Comunista del Nepal (Marxista-Leninista-Maoista)
* Nepal Samyabadi Party (Marksbadi-Leninbadi-Maobadi)
* Partit Comunista del Nepal (Unitat)
El líder comú es C.P. Mainali del Partit Comunista del Nepal (Marxista-Leninista).
El Partit Comunista del Nepal (Marxista) i el Partit Comunista del Nepal (Unitat) es van unir el 2005 en el Partit Comunista del Nepal (Unitat Marxista). I el Nepal Samyabadi Party (Marksbadi-Leninbadi-Maobadi) i el Partit Comunista del Nepal (Marxista-Leninista-Maoista) es van reunificar el 2005 amb el nom del segon. Per tant, des del 2005 els membres són:
* Partit Comunista del Nepal (Unitat Marxista).
* Partit Comunista del Nepal (Marxista-Leninista-Maoista)
* Partit Comunista del Nepal (Marxista-Leninista)
Aquesta coalició és membre de l'anomenada Aliança dels Set Partits.
# Bufons i reis

Bufons i reis és una pel·lícula catalana dirigida per Lluís Zayas Muñoz el 1994. Ha estat doblada al català i emesa per TV3 l'11 de juny de 1998. Es tracta d'una pel·lícula ambiciosa que proposa una reflexió sobre la frontera entre la realitat i la ficció o el que hom desitja. No va tenir ressò comercial.

## Sinopsi

Un equip de cinema, format per sis actors, el director i el guionista, es reuneix en una casa de camp vora el mar per preparar el rodatge d'una pel·lícula que narra els intents de seducció del promès de la seva filla per part d'una famosa actriu, que resulta ser la mare de la noia.

## Repartiment

* Vicky Peña... Marga
* Antonio Valero... Marcel
* Mercè Pons... Anna
* Jordi Dauder... Joan
* Pep Cruz... Octavi
* Miquel Insua... Rodolf
* Pepa López... Antònia
* Pep Martínez ... Àlex
* Marian Valera ... Mercè
* David Cuspinera ... Josep

## Guardons

Fou guardonada amb el premi a la millor fotografia i a la millor actriu secundària als Premis de Cinematografia de la Generalitat de Catalunya de 1994.

## Referències

* ↑ Bufons i reis a esadir.cat
* ↑ Bufons i reis al Diccionari del Cinema a Catalunya
* ↑ Guardons a l'IMDB
# Cedillo de la Torre

Cedillo de la Torre és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 164 | 139 | 123 | 108 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Camerats

Els camerats (Camerata) són una subclasse d'equinoderms de la classe Crinoidea coneguts només pels seus fòssils. Es van originar durant l'Ordovicià inferior, van assolir la seva màxima diversitat durant el Carbonífer inferior i es van extingir durant l'extinció Permià-Triàsic.

## Característiques

Els camerats es caracteritzen per tenir les unions entre les plaques del calze fusionades, les plaques braquials incorporades al calze, el tegmen formant un sostre rígid sobre la boca, i no menys de deu i, de vegades, un nombre molt gran de braços lliures, sovint pinnulats.

## Taxonomia

La subclasse Camerata inclou dos ordres:
* Ordre Diplobathrida Moore & Laudon, 1943 †
* Ordre Monobathrida Moore & Laudon, 1943 †

## Referències

* ↑ «BioLib: Biological library - Camerata». [Consulta: 11 novembre 2020].
# Depressió tropical setze (2008)

La depressió tropical setze va ser el setzè i el més dèbil cicló tropical de la temporada d'huracans a l'Atlàntic del 2008. Setze es desenvolupà a partir d'una forta pertorbació tropical a la costa oriental de Nicaragua el 13 d'octubre. L'endemà, la pertorbació ràpidament es desenvolupà en depressió tropical mentre avançava per la línia de la costa. A causa de la proximitat amb el terra, la depressió fracassà en el desenvolupament de la forta convecció, que dificultà significativament la seva intensificació. Una vegada sobrevolà la costa nord d'Hondures, la depressió esdevenia desorganitzada, però aconseguí intensificar-se, assolint la seva màxima intensitat amb vents de fins a 45 km/h (30 mph) durant la tarda del 15 d'octubre. La depressió llavors es reubicà cap a terra en dins i es dissipà ràpidament al dia matí següent.
Les fortes precipitacions de la depressió provocaren inundacions mortíferes a l'Amèrica Central que causaren almenys 75 morts, 100.000 desplaçats, i provocaren danys materials valorats en almenys 150.000 milions de dòlars.

## Referències

* ↑ http://www.nhc.noaa.gov/pdf/TCR-AL162008_Sixteen.pdf
* ↑ http://www.aonbenfield.com/attachments/Annual_Global_Climate_Catastrophe_Report_08.pdf
# Fumana thymifolia

Fumana thymifolia és una planta de la família de les cistàcies, distribuïda per la Mediterrània Occidental. Creix preferentment, sobre sòls molt pobres de gresos o margues. Forma una mata o petit arbust que aconsegueix entre 30 a 50 cm d'alçada, de tiges alçades i fulles linears, petites, les superiors es disposen de forma alterna, les inferiors oposades. Freqüentment apareixen grups de fulles formant fascicles. Les flors són hermafrodites, pedicel·lades, reunides en inflorescències de 3 a 6 flors, amb cinc sèpals verds, cinc pètals grocs, nombrosos estams i amb un pistil amb l'estil desenvolupat, Forma un fruit sec, tipus càpsula. Floreix des de finals de l'hivern i a la primavera i fructifica a la primavera.

## Referències

* ↑ Coca Pérez, Manuel. Árboles, arbustos y matas del Parque Natural Los Alcornocales. 2ª. Jerez:Orni Tour S.L., 2001. ISBN 84-607-3494-3.
# Camerata Picena

Camerata Picena és un comune (municipi) de la província d'Ancona, a la regió italiana de les Marques, situat a uns 14 quilòmetres al sud-oest d'Ancona. A 1 de gener de 2019 la seva població era de 2.558 habitants.
Camerata Picena limita amb els següents municipis: Agugliano, Ancona, Chiaravalle, Falconara Marittima i Jesi.

## Referències

* ↑ «Resident population on 1st january» (en anglès). ISTAT. [Consulta: 20 març 2020].
# Can Ferran (Arenys de Mar)

Can Ferran és una casa a la vila d'Arenys de Mar (el Maresme) inclosa en l'Inventari del Patrimoni Arquitectònic de Catalunya. És una casa de cos de tres plantes, de composició simètrica. A la planta baixa hi ha una porta i una finestra, amb un sòcol molt remarcat. Hi ha dues obertures unides per un balcó al primer pis i dos balconets al segon. Unes cornises emmarquen cada planta i les llindes de les obertures estan ornamentades amb uns guardapols lleugerament arquejats. Hi ha una típica ondulació a la cornisa de coronament que recull la data de construcció (1904). Té motius florals a parets i reixes com a decoració. Tot plegat, conforma la façana de característiques més clarament modernistes de la població. Té diverses rajoles que representen una Mare de Déu (Nostra Senyora del Sagrat Cor). Situada a un carrer de cases entre mitgeres, carrer Ample, és una de les vies més antigues de la població.

## Referències

* ↑ «Can Ferran». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 juliol 2015].